CELEX: 62014CN0571
Language: et
Date: 2014-12-10 00:00:00
Title: Kohtuasi C-571/14: Eelotsusetaotlus, mille on esitanud Rechtbank Noord-Holland (Madalmaad) 10. detsembril 2014 – Timberland Europe BV versus Inspecteur van de Belastingdienst, kantoor Rotterdam Rijnmond

2.3.2015   
            
            
               ET
            
            
               Euroopa Liidu Teataja
            
            
               C 73/13
            
         
      Eelotsusetaotlus, mille on esitanud Rechtbank Noord-Holland (Madalmaad) 10. detsembril 2014 – Timberland Europe BV versus Inspecteur van de Belastingdienst, kantoor Rotterdam Rijnmond
      (Kohtuasi C-571/14)
      (2015/C 073/19)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank Noord-Holland
      
         Põhikohtuasja pooled
      
      
         Kaebuse esitaja: Timberland Europe BV
      
         Vastustaja: Inspecteur van de Belastingdienst, kantoor Rotterdam Rijnmond
      
         Eelotsuse küsimused
      
      
                  1.
               
               
                  Kas määrus (EÜ) nr 1472/2006 (1) on tühine osas, mis puudutab ettevõtjaid (C) (asukoht Vietnam) ja (F) (asukoht Hiina Rahvavabariik), kuna see on vastuolus nõukogu määruse (EÜ) nr 384/96 (2) artikli 2 lõike 7 punktiga b ja artikli 9 lõikega 5 (edaspidi „alusmäärus”), sest komisjon ei vaadanud läbi nimetatud eksportivate tootjate turumajandusliku kohtlemise ja individuaalse kohtlemise taotlusi?
               
            
                  2.
               
               
                  Kas määrus (EÜ) nr 1472/2006 on tühine osas, mis puudutab esimeses küsimuses nimetatud ettevõtjad, kuna see on vastuolus alusmääruse artikli 2 lõike 7 punktiga c, sest komisjon ei teinud otsust kolme kuu jooksul alates uurimise algatamisest?
               
            
                  3.
               
               
                  Kas määrus (EÜ) nr 1472/2006 on tühine osas, mis puudutab ettevõtjaid: (A), kes kuulub kontserni (B) (asukoht Vietnam); (D), kes kuulub kontserni (E) (asukoht Hiina Rahvavabariik), kuna see on vastuolus alusmääruse artikli 2 lõike 7 punktiga c, sest komisjon ei teinud otsust kolme kuu jooksul alates uurimise algatamisest?
               
            
         (1)  Nõukogu 5. oktoobri 2006. aasta määrus, millega kehtestatakse teatavate Hiina Rahvavabariigist ja Vietnamist pärit nahast pealsetega jalatsite impordi suhtes lõplik dumpinguvastane tollimaks ning millega nõutakse lõplikult sisse kõnealuse impordi suhtes kehtestatud ajutine tollimaks (ELT L 275, lk 1).
      
         (2)  Nõukogu 22. detsembri 1995. aasta määrus kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, lk 1; ELT eriväljaanne 11/10, lk 45).